**UČNI SKLOP: Sožalje**

Tema: Uradno in neuradno sožalje

**Samovrednotenje učenja**

Pri vrednotenju svojega znanja si lahko pomagaš s spodnjim obrazcem – semaforjem. V ustrezno okence (na desni strani) s križcem označi, kako si zadovoljen/zadovoljna s svojim usvojenim znanjem.

**Legenda:**

* zelena barva = učno snov odlično obvladam
* rumena barva = učno snov delno obvladam
* rdeča barva = učno snov slabo obvladam

|  |  |  |  |
| --- | --- | --- | --- |
|  |  |  |  |
| Samostojno preberem neumetnostno besedilo (sožalje).  |  |  |  |
| Določim njegov namen ter utemeljim, po čem sem ga prepoznal/a. |  |  |  |
| Določim okoliščine nastanka besedila in povem, iz katerih prvin besedila sem jih prepoznal/a. |  |  |  |
| Predstavim zgradbo prebranega besedila (sožalja). |  |  |  |
| Predstavim jezikovne značilnosti prebranega besedila (sožalja). |  |  |  |
| Samostojno napišem sožalje tako, da upoštevam značilnosti besedilne vrste in okoliščine sporočanja.Vem, kateri izrazi in kretnje so primerni za izrekanje sožalja. |  |  |  |
| Ovrednotim napisano besedilo po naslednjih merilih: razumljivosti, ustreznosti, verodostojnosti. Svoje mnenje utemeljim. |  |  |  |
| Pri pisanju upoštevam pravopisna pravila, se izogibam nepotrebnim besednim ponovitvam. |  |  |  |
| Pri pisanju izbiram besedilni vrsti ustrezne besede, besedne zveze, stavčne vzorce … |  |  |  |
| Glede na povratno informacijo učitelja ali sošolca načrtujem, kako bi svoje besedilo izboljšal/a. |  |  |  |
| Razumem navedene strokovne izraze: uradno sožalje, neuradno sožalje, sporočevalec, naslovnik, tri pike, telegram. |  |  |  |
| Svoje razumevanje (v zgornji vrstici navedenih) jezikoslovnih izrazov ponazorim s primeri iz obravnavanega besedila. |  |  |  |

**Pisanje neumetnostnega besedila – neuradnega sožalja**

**Merila za samovrednotenje**

Pri vrednotenju svojega znanja si lahko pomagaš s spodnjim obrazcem – semaforjem. V ustrezno okence (na desni strani) s križcem označi, kako si zadovoljen/zadovoljna s svojim znanjem na področju pisnega sporočanja (tj. pisanjem poustvarjalnih besedil).

**Legenda:**

* zelena barva = učno snov odlično obvladam
* rumena barva = učno snov delno obvladam
* rdeča barva = učno snov slabo obvladam

|  |  |  |  |
| --- | --- | --- | --- |
|  |  |  |  |
| V desnem zgornjem kotu sem navedel/navedla, kje in kdaj sem napisal/a sožalje. |  |  |  |
| Napisal/a sem spoštljiv in ustrezen nagovor naslovnika. |  |  |  |
| V osrednjem delu besedila sem izrekel/izrekla sožalje na ustrezen način (npr. z zvezo izrekam vam iskreno sožalje). |  |  |  |
| V osrednjem delu besedila sem napisal/a, za kaj izrekam sožalje. Neobvezno lahko dodam tudi, zakaj je bil pokojni pomemben zame (npr. vedno nas je razveseljeval s svojo vedrino in optimizmom). |  |  |  |
| Napisano besedilo je vljudno.  |  |  |  |
| Pod besedilo sem se (lastnoročno) podpisal/a. |  |  |  |
| Napisano besedilo je smiselno, povezano in razumljivo. |  |  |  |
| Napisano besedilo je pravopisno pravilno. |  |  |  |

**Refleksija o učenju**

Spodnja vprašanja so ti lahko v pomoč pri razmišljanju o svojem znanju in načrtovanju učenja za izboljšanje le-tega.

* Kaj že znam?
* Kaj želim še izboljšati?
* Kako so mi pri napredku pomagale različne vrste nalog?
* Na kaj moram biti pri učenju še posebej pozoren/pozorna?
* Na kaj sem pri učenju še posebej ponosen/ponosna?
* Kaj sem pri učenju spoznal/a o sebi in o svojem delu?